**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL PRITARIMO VANDENS TIEKIMO IR NUOTEKŲ TVARKYMO INFRASTRUKTŪROS OBJEKTŲ STATYBOS SUTARČIŲ FORMOMS**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant įgyvendinti Lietuvos Respublikos Vyriausybės 2007-01-29 nutarimą Nr. 88 ,,Dėl geriamo vandens tiekimo ir nuotekų tvarkymo infrastruktūros objektų išpirkimo tvarkos aprašo‘‘ 29 punkto nuostatas.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija neturi patvirtintų trišalių vandens tiekimo ir nuotekų tvarkymo infrastruktūros objektų statybos sutarčių formų su viešojo vandens tiekėju ir statytoju. Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 2 dalimi, Geriamojo vandens tiekimo ir nuotekų tvarkymo infrastruktūros objektų išpirkimo tvarkos aprašo patvirtinto Lietuvos Respublikos Vyriausybės 2007-01-29 nutarimu Nr. 88 ,,Dėl geriamojo vandens tiekimo ir nuotekų tvarkymo infrastruktūros objektų išpirkimo tvarkos aprašo‘‘ 29 punktu ir CK nuostatomis.

**3. Kokių rezultatų laukiama.**

Po sutarčių formų patvirtinimo bus galimi 2 tipiniai sutarčių variantai :

1.kai objektas registruojamas statytojo vardu ir per sutartą terminą perleidžiamas savivaldybės nuosavybėn;

2.kai objektas registruojamas statytojo vardu ir per sutartą terminą perleidžiamas savivaldybės nuosavybėn su statytojo teise gauti kompensaciją iš prisijungiančių asmenų.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – patvirtinus tipines vandens tiekimo ir nuotekų tvarkymo infrastruktūros objektų statybos trišakių sutarčių formas neliks būtinybės ruošti sutartis individualiai, bus taupomas darbuotojų darbo laikas.

Teikiame svarstyti šį sprendimo projektą.

Turto skyriaus vedėjas Edvardas Simokaitis